Jean M. Untinen-Auel
Jean Marie Untinen-Auel (s. 18. helmikuuta 1936 Chicago, Illinois, Yhdysvallat), kansainväliseltä nimeltään Jean M. Auel, on suomalaista sukujuurta oleva yhdysvaltalainen kirjailija, joka on kirjoittanut jääkauden aikaiseen esihistorialliseen Eurooppaan sijoittuvan Maan lapset -kirjasarjan.
Jean Auelin suomenkielisissä kirjoissa käytetään myös hänen omaa sukunimeään, sillä kaikki hänen isovanhempansa olivat suomalaissiirtolaisia. Auel on ollut naimisissa Ray Auelin kanssa vuodesta 1954, ja heillä on viisi lasta.
Jean Auel työskenteli 1960-luvulla kanslistina, ja suoritettuaan aikuisopiskelijana MBA-tutkinnon hän yleni yhtiössä luottopäälliköksi. Opinnot suoritettuaan hän irtisanoutui työstään ja uutta työpaikkaa etsiessään sai ajatuksen kirjoittaa novellin esihistoriasta.[1] Hänen romaaninsa Ayla-tytön selviämiskamppailusta neandertalinihmisten parissa laajeni kirjasarjaksi, jossa on ilmestynyt kuusi osaa. Tätä Maan lapset -sarjaa on myyty yli 30 miljoonaa kappaletta ja se on käännetty 28 kielelle. Sarjan ensimmäisen osan, Luolakarhun klaani, pohjalta tehtiin myös elokuva vuonna 1986. Kirjailija itse oli kuitenkin tyytymätön elokuvan toteutukseen, jossa pääosaa esitti Daryl Hannah, ja osti itselleen takaisin sarjan muiden osien filmioikeudet eikä ole tehnyt niiden osalta sopimuksia.[2]
Auel on saanut useita kirjallisuuspalkintoja, ja Luolakarhun klaani oli ehdolla parhaasta esikoisteoksesta jaettavan American Book Award -palkinnon saajaksi. Auel on neljän yliopiston kunniatohtori.
Luolakarhun klaani yllätti lukijat antamalla erittäin todenmukaisen kuvan neandertalinihmisten elämästä. Vaikka monet tulkinnat perustuivat kirjailijan omaan pohdintaan, hän oli tehnyt laajapohjaista tutkimusta arkeologian alueella. Omakohtaista kokemusta saadakseen kirjailija osallistui selviytymistaidon kurssille, jossa oppi tekemään kivikauden tapaan tulta ja työkaluja sekä elämään luonnossa talviolosuhteissa.
Kirjan menestyessä Jean Auelin mahdollisuudet tehdä tutkimusta parantuivat edelleen, ja nyt hän pystyi myös vierailemaan kirjojensa esihistoriallisilla alueilla ja yliopistoissa. Niinpä kirjasarjan edetessä monet kuvaukset luonnosta, ihmisistä ja tapahtumista pohjautuvat tieteelliseen tutkimukseen.
Sarjan tapahtumat sijoittuvat jääkauteen noin 30000 vuotta sitten, jolloin populaatiot olivat pieniä ja elanto perustui metsästykseen ja keräilyyn. Metallien käsittelyä ei ollut vielä keksitty, joten työvälineet tehtiin pääosin piikivestä.
Monien Maan lapset -sarjan lukijoiden mielestä kirjailija on viimeisissä teoksissa keskittynyt ehkä liikaakin tuomaan esille antropologista aitoutta ja kasvitieteellistä tarkkuutta, mutta silti kirjasarjan jatkoa odotetaan kaikkialla maailmassa.[3]
Sarjan odotettu päätösosa "Maalattujen luolien maa" (The Land of Painted Caves) julkaistiin yhtaikaa maailmanlaajuisesti 29.3.2011. Julkaisu tapahtui ainakin Yhdysvalloissa, Britanniassa, Saksassa, Ranskassa, Hollannissa, Espanjassa, Italiassa, Serbiassa, Kroatiassa, Norjassa, Tanskassa, Japanissa, Ruotsissa ja Suomessa. Sarjan 6. osa jatkaa Aylan, hänen kumppaninsa Jondalarin ja heidän pienen Jonayla-tyttärensä tarinaa. Ayla saa kokea äitiyden ja heimon parantajana toimimisen haasteet.[4]
Citation error, replace with{{cite book| title = Luolakarhun klaani| publisher = WSOY| year = 2002| version = (The Clan of the Cave Bear, 1980.) Suom. Erkki Hakala. 18. tarkistettu painos| id = ISBN 951-0-26758-9}} Citation error, replace with{{cite book| title = Hevosten laakso| publisher = WSOY| year = 2002| version = (The Valley of Horses, 1982.) Suom. Erkki Hakala. 15. tarkistettu painos| id = ISBN 951-0-26759-7}} Citation error, replace with{{cite book| title = Mammutin metsästäjät| publisher = WSOY| year = 2002| version = (The Mammoth Hunters, 1985.) Suom. Erkki Hakala. 7. tarkistettu painos| id = ISBN 951-0-26760-0}} Citation error, replace with{{cite book| title = Tasangon vaeltajat| publisher = WSOY| year = 2011| version = (The plains of passage, 1990.) Suom. Tiina Ohinmaa, Aulis Rantanen, Kirsti Kattelus. 4. tarkistettu painos| id = ISBN 951-0-26761-9}} Citation error, replace with{{cite book| title = Luolien suojatit| publisher = WSOY| year = 2002| version = (The Shelters of Stone, 2002.) Suom. Ulla Selkälä ja Ilkka Äärelä| id = ISBN 951-0-26756-2}} Citation error, replace with{{cite book| title = Maalattujen luolien maa| publisher = WSOY| year = 2011| version = (The Land of Painted Caves, 2011.) Suom. Hilkka Pekkanen| id = ISBN 978-951-0-36599-1}}
Esipuhe Adrian Listerin ja Paul Bahnin kirjaan Citation error, replace with{{cite book| title = Mammutit: Jääkauden jättiläiset| location = Helsinki| publisher = WSOY| year = 2000| version = (Mammoths – Giants of the Ice Age, 2007.) Suom. Arja Hokkanen| id = ISBN 951-0-25064-3}}
Check date values in: |accessdate= (help) Check date values in: |accessdate= (help)CS1 maint: unrecognized language (link) Check date values in: |accessdate= (help)CS1 maint: unrecognized language (link) Check date values in: |accessdate= (help)CS1 maint: unrecognized language (link) Leena Peltonen: . Aikakone 1/1991.
Untinen-Auel, Jean M. Untinen-Auel, Jean M. Untinen-Auel, Jean M. Untinen-Auel, Jean M. Untinen-Auel, Jean M.